香港哺乳動物

本頁——**香港哺乳動物**，介紹響20世紀至今香港境內（原生及外來）嘅野生哺乳動物，品種近百。

香港喺面積同物種比例上，其實可以同海南島、台灣等大島相比。而家住嘅香港響市區之外有好多郊外同水域，由於大部份嘅哺乳動物都係夜晚先出動、響山頭野嶺搵食四圍走，佢哋好驚人，所以都好難搵到佢哋。一啲個別品種：例如馬騮、中華白海豚等，因為出現範圍同時間都較為固定，成為少數可以被一般市民發現嘅野生哺乳動物。

香港響1000年前係熱帶雨林，加上位於華南一帶同埋有好多唔同形式嘅生態環境，所以估計一啲源自中國同東南亞嘅野生哺乳動物都應該曾經喺香港出現，東南亞例子就好似有亞洲象、犀牛、水鹿、老虎、豹、亞洲豺犬等，中國品種例如赤狐、鬣羚、貉、亞洲黑熊等。而海洋裏面除咗擱淺或途經香港嘅鯨豚類外，可能都係儒艮嘅原生分佈地。但有好多品種都經唔起香港社會的發展壓力同人為因素，數量開始減少甚至已經喺本地絕種，而過往的文獻亦只有零星嘅記載，所以我哋好難估計香港以前嘅野生哺乳動物究竟有幾多種。雖然過去都有人從事研究香港野生哺乳動物嘅文獻，但真正作出有系統嘅研究都只係近幾年嘅事。

喺20世紀60到70年代，豪豬、豹貓同野豬呢啲中至大型哺乳類動物亦瀕臨本地絕種，好彩香港政府響受影響嘅保護區內大量植林，同保護海洋嘅資源，依啲哺乳動物群落先可以喺香港再次繁衍落嚟。

## 有記錄嘅物種
以下記載20世紀至今，喺香港出現過嘅野生品種。

### 空
#### [[翼手目]] Chiroptera
泛指所有蝙蝠。現今全球蝙蝠已超過1300種，佔咗所有哺乳動物嘅四分之一，僅次於嚙齒目成為第二大目。蝙蝠因為手指骨發展成翼嘅關係，成為唯一會飛嘅哺乳動物。蝙蝠可分為2大類：大翼手亞目同小翼手目亞目。

*大翼手亞目 Megachiroptera
**狐蝠科 Pteropodidae
***棕果蝠 - *Rousettus leschenaultii*
***短吻果蝠 - *Cynopterus sphinx*

*小翼手亞目 Microchiroptera
**蝙蝠科 Vespertilionidae
***中華山蝠 - *Nyctalus plancyi*
***東亞家蝠 - *Pipistrellus abramus*
***灰伏翼 - *Hypsugo pulveratus*
***扁顱蝠 - *Tylonycteris fulvida*
***褐扁顱蝠 - *Tylonycteris tonkinensis*
***中黃蝠 - *Scotophilus kuhlii*
***長翼蝠 - *Miniopterus fuliginosus*
***大長翼蝠 - *Miniopterus magnater* 
***南長翼蝠 - *Miniopterus pusillus*
***中華鼠耳蝠 - *Myotis chinensis*
***大足鼠耳蝠 - *Myotis pilosus*
***霍氏鼠耳蝠 - *Myotis horsfieldii*
***喜山鼠耳蝠 - *Myotis muricola*
***大棕蝠 - *Eptesicus pachyomus*

**蹄蝠科 Hipposideridae
***小蹄蝠 - *Hipposideros pomona*
***大蹄蝠 - *Hipposideros armiger*

**菊頭蝠科 Rhinolophidae
***小菊頭蝠 - *Rhinolophus pusillus* 
***中菊頭蝠 - *Rhinolophus affinis*
***中華菊頭蝠 - *Rhinolophus sinicus*

**鞘尾蝠科 Emballonuridae 
***黑鬚墓蝠 - *Taphozous melanopogon*

**犬吻蝠科 Molossidae 
***皺唇犬吻蝠 - *Chaerephon plicata*

### 陸
#### 偶蹄目 Artiodactyla

蹄呈雙數係偶蹄目嘅主要特徵，全球種類大約200種，包括所有牛、羊、長頸鹿同野豬等等。偶蹄目動物係人其中一種主要肉食來源，所以對人非常重要。以前香港可能重有水鹿、鬣羚等大型動物，但而家就只有少數原生物種同外來入侵種。

*牛科 Bovidae
**黃牛 - *Bos taurus*（外來種）
**水牛 - *Bubalus bubalus*（外來種）

*鹿科 Cervidae
**赤麂 - *Muntiacus muntjak* 

*豬科 Suidae
**野豬 - *Sus scrofa taivanus* (Swinhoe, 1863)

#### 食肉目 Carnivora

食肉目現時全球大約有260種，主要特徵係有一對銳利嘅犬齒，用嚟咬死獵物同撕開獵物嘅肉，已絕種於香港嘅華南虎更係食物鏈嘅最頂層次，不過而家已經俾野狗取代。而香港現今嘅野貓、野狗數目過多，亦為香港帶嚟嚴重嘅生態危害。

*靈貓科 Viverridae
**小靈貓 - *Viverricula indica*
**果子狸 - *Paguma larvata*
**大靈貓 - *Viverra zibetha*（絕跡）

*獴科 Herpestidae 
#食蟹獴 - *Herpestes urva*
#紅頰獴 - *Herpestes javanicus*（可能係引入種）

*鼬科 Mustelidae
**黃腹鼬 - *Mustela kathiah * (Hodgson)
**黃鼬 *Mustela sibirica*
**黃喉貂 - *Martes flavigula chrysospila* （未確定種)
**鼬獾 - *Melogale moschata* 
**水獺 - *Lutra lutra* 

*犬科 Canidae
**赤狐 - *Vulpes vulpes*（絕跡）
**亞洲豺犬 - *Cuon alpinus*（絕跡）
**野狗 - *Canis lupus familiaris* （外來入侵種）

*貓科 Felidae
**野貓 - *Felis catus*（外來入侵種）
**豹貓 - *Prionailurus bengalensis*
**豹 - *Panthera pardus*（絕跡）
**華南虎 - *Panthera tigris amoyensis*（絕跡）

#### 靈長目 Primate

靈長目嘅代表分別有狐猴、馬騮、大猩猩同人等。佢哋分布喺全球各地唔同地方。因為腦比例較大，所以比其他哺乳動物聰明。

*獼猴科 Cercopithecidae
**恆河猴（［普通］獼猴） - *Macaca mulatta* (原生種或／及再引入種［存疑］)
**長尾獼猴 - *Macaca fascicularis*（引入種）
**藏酋猴 - *Macaca thibetana*（引入種）

#### 鱗甲目 Pholidota
鱗甲目包括全球8種穿山甲，同食蟻獸一樣都係以螞蟻、白蟻等昆蟲為主，有好鋒利嘅爪，好長嘅脷同一身鱗片，以便搵蟻洞同自衛。

*穿山甲科 Manidae
**穿山甲 - *Manis pentadactyla*

#### 嚙齒目 Rodenta

 

嚙齒目所佔嘅目係哺乳動物之中最大（差唔多近4成）。佢哋有兩排分別位於上顎同下顎嘅臼齒，需要不斷咬嘢以便摩擦。好多嚙齒目動物都好細隻，但亦有一啲大隻嘅品種（例如馬來豪豬）。喺香港，過往亦都係鼯鼠嘅原生分布地，但經唔起香港嘅發展，最近都喺本地絕晒種。

*鼠科 Muridae
**大板齒鼠（鬼鼠）*Bandicota indica* 
**褐家鼠 *Rattus norvegicus*
**印支林鼠 *Rattus andamanensis*
**針毛鼠 *Niviventer fulvescens *
**屋頂鼠 *Rattus rattus *（外來種）
**小家鼠 *Mus musculus*
**黃胸鼠 *Rattus tanezumi*
**黃毛鼠 *Rattus losea*
**田鼷鼠 *Mus caroli*

*松鼠科 Sciuridae
**赤腹松鼠 - *Callosciurus erythraeus* (Pallas, 1778)
**大赤鼯鼠 - *Petaurista philippensis* (Elliot, 1839)（絕跡）

*豪豬科 Hystricidae
**馬來豪豬 - *Hystrix brachyura*

#### 食蟲目 Insectivora
食蟲目係指專食昆蟲同蚯蚓，好似老鼠嘅陸上哺乳動物，例如鼴鼠等更加會掘地洞來住。

*鼩鼱科 Soricidae
**臭鼩 *Suncus murinus*
**灰麝鼩 *Crocidura attenuata*
**東南亞鼩 *Crocidura fuliginosa*（未確定種）

### 海
#### 鯨目 Cetacea

鯨目包括所有嘅鯨豚類，佢哋係真真正正嘅海洋哺乳動物。擁有流線型嘅身體，肺活量亦較大，需要游上水面呼吸。除咗中華白海豚同江豚係香港原生物種外，其他記錄都係誤闖水域或擱淺品種。據講鄰近香港嘅大亞灣一帶，以前亦係鯨魚聚居嘅地方，但經唔起捕獵壓力而喺本地絕種。

*鬚鯨科 Balaenopteridae
**布氏鯨 - *Balaenoptera brydei*
**長鬚鯨 - *Balaenoptera physalus*（未確定種）
**小鬚鯨 - *Balaenoptera acutorostrata*（未確定種）
**座頭鯨 - *Megaptera novaeangliae*(Gray, 1846)
 
*海豚科 Delphinidae
**中華白海豚 - *Sousa chinensis* (Osbeck, 1765)
**糙齒海豚 - *Steno bredanensis* (Lesson, 1828)
**弗氏海豚 - *Lagenodelphis hosei* (Fraser, 1956)
**條紋原海豚  - *Stenella coeruleoalba*
**偽虎鯨 - *Pseudorca crassidens* (Owen, 1846)
**花紋海豚 - *Grampus griseus*
**熱帶斑點海豚 - *Stenella attenuata*
**飛旋海豚 - *Stenella longirostris*
**長吻真海豚 - *Delphinus capensis*  
**印度太平洋樽鼻海豚 - *Tursiops aduncus*  
**普通樽鼻海豚 - *Tursiops truncatus* 

*小抹香鯨科 Kogiidae 
**小抹香鯨 - *Kogia breviceps* (de Blainville, 1838)
**侏儒抹香鯨 - *Kogia simus* (Owen, 1866)

*抹香鯨科 Physeteridae
**抹香鯨 - *Physeter macrocephalus* (Linnaeus, 1758)

*鼠海豚科 Phocoenidae
**江豚 - *Neophocaena phocaenoides* (Cuvier, 1829)

#### [[海牛目]] Sirenia
儒艮係一種大型嘅海洋哺乳動物，廣泛分布喺熱帶同亞熱帶嘅濕地、海洋裏面，但海牛開始頂唔住香港鄰近地區嘅人為污染同捕獵壓力，所以已經滅絕。

*儒艮科 Dugongidae
**儒艮 - *Dugong dugon*（絕跡）

## 保育價值
作為香港生態系統裏面嘅頂級位置，現今喺香港境內生存嘅野生哺乳動物都有佢哋嘅存在價值。例如蝙蝠品種中，既有控制害蟲數量嘅品種，亦有傳播花粉同種子嘅品種；香港嘅次生林，除咗人為植樹之外，亦都要靠靈貓、馬騮等其他陸上哺乳動物傳播種子先可以成林，森林內一啲天然藥物同害蟲、害獸數量亦都係由佢哋幫手播種同控制；本地原生嘅海豚響生理構造上同人類好相似，而佢哋所食嘅海產，亦係人類主要食物來源，所以可作為評估海洋健康程度嘅重要指標。

## 參考
*文章內容：
**《香港生態情報》ISBN 962-04-2386-0
**《香港物種探索》第1-14期
**《香港動物原色圖鑑》ISBN 962-02-0003-9
**漁農自然護理署網頁http://www.afcd.gov.hk/tc_chi/conservation/hkbiodiversity/hkbiodiversity.html
**香港歷史博物館展品介紹

*識飛嘅哺乳動物：
**《香港物種探索》第1-14期
**《野生動物報導文學系列：蝙蝠的危機（上）》
**《香港陸上哺乳動物圖鑑》ISBN-13 978-988-211-331-2，ISBN-10 988-211-331-1

*陸地上嘅哺乳動物：
**《香港獼猴》ISBN 962-07-5396-8
**《香港陸上哺乳動物圖鑑》ISBN-13 978-988-211-331-2，ISBN-10 988-211-331-1 
**《野生動物報導文學系列：模糊的腳印》ISBN 962-86308-2-2
**《野生動物報導文學系列：走樣的臉孔》ISBN 962-86308-3-0
**漁農自然護理署網頁http://www.afcd.gov.hk/tc_chi/conservation/hkbiodiversity/hkbiodiversity.html

*海裏面嘅哺乳動物：
**《中華白海豚》 ISBN 962-85401-4-9
**《中國鯨類》ISBN 962-86278-1-3
**《中華白海豚——香港的一顆明珠》ISBN 988-97173-0-1
**《中華白海豚（江豚及長江白鱀豚）》ISBN 962-85019-5-X
**香港海豚保育學會網頁：http://www.hkdcs.org/
**《台灣鯨類圖鑑》ISBN 978-986-7112-37-8

## 睇埋
*香港生態
*中國哺乳動物

## 註